378 JOURNAL DE BOTANIQUE 



apportée de la Floride. Le sieur Nicot l'ayant faict eslever en son 

 jardin où elle avoit parcreu et multiplié grandement, fut adverty 

 un jour par un de ses pages, qu'un jeune garçon parent d'iceluy page, 

 avoit mis par essay de la dite herbe pilée, marc et jus ensemble, sur 

 un ulcère qu'il avoit sur la joue, près du nez, faict d'un Noli me 

 tangere qui s'attachoit desjaaux cartilages, et qu'il s'en trouvoit mer- 

 veilleusement bien. A ceste cause le sieur Nicot fit venir devers 

 luy ce garçon malade, et ayant faict continuer l'application de ceste 

 herbe par huit ou dix jours, ce Noli me tangere demeura du tout 

 esteint : or l'avoit il souvent envoyé, pendant ces entrefaites, par 

 devers un médecin du Roy de Portugal, des plus renommés, pour 

 voir les progrez de l'effect de la Nicotiane, et l'ayant mandé au bout 

 du temps des dix jours, iceluy médecin voyant le visage du garçon 

 malade, asseura que le Noli me tangere estoit mort, comme de faict le 

 garçon ne s'en ressentit onques puis. 



o; Quelque temps après l'un des cuisiniers dudit sieur Ambassa- 

 deur s'estant couppé presque tout le poulce de la main d'un grand 

 Cousteau de cuisine, le maistre d'hôtel dudit sieur courut à la Nico- 

 tiane, et lui en fit continuer cinq ou six appareils, au bout desquels il 

 fut guary. De là en avant ceste herbe commença à estre renommée par 

 Lisbonne, où la Court du Roy de Portugal estoit pour lors, et ses 

 vertues preschees, et commença le peuple à la nommer l'herbe de 

 l'Ambassadeur. 



« Parquoy vint quelques jours après un gentil-homme des champs, 

 père de l'un des pages du sieur Ambassadeur, lequel estoit travaillé 

 d'un ulcère en la jambe, envieilly depuis deux ans, et demanda au 

 sieur Ambassadeur de son herbe, et en usant par la manière cy devant 

 descrite, au bout des dix ou douze jours en fut guary. De là l'herbe 

 augmenta encores en réputation, de sorte que plusieurs accouroyent 

 de toutes pars pour avoir de ceste herbe. Et entre autres une femme 

 qui avoit tout le visage couvert d'une grande dartre enracinée comme 

 d'un masque, à laquelle ledit sieur Ambassadeur en fît doimer, et dire 

 la façon de l'appliquer, et au bout de huit ou dix jours ceste femme 

 guarie entièrement, se vint représenter audit sieur Ambassadeur, luy 

 monstrant sa guerison. Vint aussi un capitaine présenter son fils 

 malade d'escrouelles audit sieur Ambassadeur, pour l'envoyer en 

 France, auquel fut faict un essay de ladite herbe, dont dans peu de 

 jours il commença à donner grands signes de guarison, et à la par fm 

 fut totalement guari de ses escrouelles. 



a Ledit sieur Ambassadeur, voyant de si grands effects de ceste 

 herbe, et ayant ou y dire que la feue dame de Montigny mourut à 

 Saint-Germain en Layc, d'un ulcère fait au tetin, qui avoit dégénéré 



